Tämän päivän jakso käsittelee korruptiota.
Voin olla kyyninen, mutta minusta elämme hyvin korruptoituneita aikoja.
Kaikkialla ihmiset korkeissa asemissa
käyttävät niitä rikastuakseen.
Joskus vaikutusvaltaiset ohjaavat tärkeitä valtion toimeksiantoja
kätyreilleen.
Joskus he vaativat lahjuksia välttämättömistä palveluista.
Ja joskus he päättävät varojen törkeästä väärinkäytöstä...
Voimmeko keskeyttää hetkeksi?
Eikö meillä ole varaa kivempaan taustaan
tai kuvauspaikkaan?
Entä kasvi?
Mitä kasvista?
Se on hyvin kallis kasvi.
Mitä sinä...? Ei, kiiltävä, kuten tämä.
Anteeksi. Minun mokani. Käyttäydyn kusipäisesti.
Anteeksi kaikille.
Älä siitä huoli.
Suuni.
Ei kaksikymppisellä.
Sillä lailla.
No niin, alusta. Mikä hänen nimensä on?
Kal, muru.
Tätä on korruptio.
KORRUPTIO
Piti siitä tai ei, raha yhdistää meitä kaikkia.
Olen Kal Penn. Tutkin tätä valtavaa petoa,
joka on maailmantalous.
Tämä valtava peto, joka on maailmantalous
Maailmassa on paljon korruptiota.
Korruptio maksaa maailmassa arviolta 2,6 biljoonaa dollaria vuosittain
vetämällä välistä viisi prosenttia maailman bruttokansantuotteesta.
Maailmanpankin mukaan korruptio on yksi pääsyistä siihen,
että rikkaat rikastuvat köyhien pysyessä köyhinä.
SYÖ RIKKAAT
Korruptionvastaisesta taistelusta tekee vaikeaa se,
ettei kyseessä ole pelkästään lahjonta,
vaan laaja valikoima niljakasta toimintaa.
Senaattorinpaikkojen myymisestä
huvimatkoihin lentokoneilla veronmaksajien piikkiin.
Miten korruptio vaikuttaa talouteen?
BERKELEY - KALIFORNIA
Sen selvittämiseksi palaan kouluun
puhumaan vuosikausia asiaa tutkineen tyypin kanssa.
Hän on entinen työministeri Robert Reich.
Paljon kiitoksia tästä. Olen ihaillut sinua pitkään.
Kun sarja ilmestyy,
voisitko mainita siitä 2,5 miljoonalle Facebook-seuraajallesi?
USA:N ENTINEN TYÖMINISTERI
Katsotaan. Autan mielelläni kaikin tavoin.
Entä jos antaisin sinulle origamilaatikon?
Se on todella kaunis.
Katso. Sisällä on jotain.
Niin, se on rahaa.
Mainitsetko meidät nyt?
-En. -Hitto!
Robert Reich on näköjään lahjomaton.
Virkistävä ominaisuus tyypissä,
joka on viettänyt paljon aikaa Valkoisessa talossa.
Kolmessa hallinnossa.
Hän oli työministeri Clintonille
ja sitä ennen Carterille ja Fordille.
Nyt Reich keskittyy siihen, miten korruptio Wall Streetillä
ja poliittisessa lobbaamisessa vahingoittaa Amerikkaa.
Hän teki aiheesta jopa elokuvan.
Miten määrittelet korruption?
Korruptio on maksu asioista,
joita pidetään laittomina yhteiskunnassa
ja joita, useimpien ihmisten mukaan,
ei pitäisi ostaa eikä myydä.
Ohjenuorana on
"Olisiko tämä useimpien mielestä väärin?"
Jos kyseessä on maksu, jossa olemme mukana, ja minä sanon
"Puhutaan siitä näin.
"Minulla on muuten käsi pöydän alla. Älä kerro kenellekään",
on ilmiselvää, että selviämme jostain, joka on
jos ei lain vastaista, niin ainakin lain hengen vastaista.
Voisitko kertoa
törkeästä korruptiosta
ja ehkä jokapäiväisestä,
jota emme edes pidä korruptiona?
Yksi esimerkki on lahjukset.
Oletetaan, että olet lääkäri
ja lääkeyhtiö antaa sinulle juomarahaa
sen mukaan, kuinka paljon määräät sen lääkettä.
Se ei ole hyväksi potilaallesi.
Sinulla on velvollisuus potilastasi kohtaan, ei lääkeyhtiötä.
Jos se on ehdottomasti korruptiota,
onko poliittinen järjestelmämme korruptoitunut?
Tarkoitan sitä, kun talouselämä maksaa lobbareille
tai tekee lahjoituksia suoraan kansanedustajille,
jotka tekevät lakiesityksiä tai äänestävät yhtiön edun mukaisesti.
Onko se korruptiota?
Se on vaihtokauppaa, korruptiota.
Monet amerikkalaiset sanovat,
että peliä on peukaloitu rikkaiden, suuryritysten
ja Wall Streetin hyväksi.
Tapahtuuko sitä pienemmässä mittakaavassa?
-Onko asioita...? -Kyllä.
Vähäinen lahjonta välittää viestin koko väestölle,
että lahjusten ottaminen käy päinsä.
Saa pihistää.
Voi varastaa työnantajaltaan.
Kaikki se on väärin.
Talouden näkökulmasta
korruptio on erittäin negatiivista.
Eniten korruptoituneet maat
kasvavat hitaimmin, ja niiden on vaikeinta nousta köyhyydestä.
Kun avaa oven korruptiolle, kaikki kulkee siitä.
Oviaukko laajenee laajenemistaan,
ja talouden on hyvin vaikea kasvaa.
Voisi täyttää kirjaston tavoilla,
joilla korruptio ujuttautuu talouksiin ja ehkäisee niiden kasvua.
Mutta joskus se alkaa pienestä.
INTIA
Intiassa matalan tason korruptio, eli vähäinen korruptio,
on valloillaan lahjontana.
Ernst & Youngin haastattelemista kansainvälisistä liikejohtajista
83 % sanoi, että lahjonta haittaa ulkomaisia investointeja Intiaan.
Tapasin ryhmän keskiluokan ammattilaisia Punessa
ottaakseni selvää, millaista on elää laajassa matalan tason korruptiossa.
Ymmärrän, miten korruptio toimii. Olen työskennellyt Intiassa,
joten olen kokenut sitä.
Muistan, että lapsena
tullissa oli pitkät jonot.
PREINA AHER, LT - ANESTESIALÄÄKÄRI
Se oli kiristystä.
Äitini on tiukka. Hän sanoi: "Minä en maksa tästä.
"Tavarat eivät ole myyntiä varten." Hän on kovis.
Hän on mahtava.
AISHWAIRYA AHER - OPISKELIJA
Hän huusi korruptoituneille tulliviranomaisille,
jotka yrittivät kiristää häntä.
SHAHID SHAIHK - PIENYRITTÄJÄ
Olen samanlainen kuin äitisi.
Sanon: "En maksa tästä joutavuudesta,
"koska en ole tehnyt mitään väärää."
Jos olen tehnyt jotain väärää,
maksan mieluummin sakon.
Tapahtuuko noin?
Kyllä, olen riidellyt monien mies- ja naispoliisien kanssa.
Äitini on täytynyt puuttua asiaan.
Yleensä hän maksaa heille.
Mitä sinä pelkäät? Pelkäätkö jotain?
Kyllä.
Ehkä he alkavat solvata
tai puhua karkeuksia tai jotain,
ja minulla on aina kiire.
Olen yrittänyt tekosyytä: "Olen menossa hätätilanteeseen."
He kysyvät: "Oletko lääkäri?
"Selvä, anna 400 sijaan 200."
Pyytävätkö he suoraan?
Kyllä, sitä tapahtuu.
Onko samanlaisia kokemuksia?
Suvullani on.
Yksi serkuistani joutui onnettomuuteen.
He eivät olleet rikkaita, joten he menivät julkiseen,
valtion sairaalaan.
Hänen jalkansa oli murtunut. Hän ei voinut seistä.
Hän pyysi sairaala-apulaiselta apua
toiseen kerrokseen nousemiseen,
koska jalka piti kipsata.
Apulainen pyysi lahjusta ennen pyörätuolin antamista
ja yläkertaan viemistä.
Sillä on vakavia seurauksia ihmisten terveydelle.
Laitatteko rahaa syrjään sitä varten?
Korruption varalle?
Kyllä niin tehdään.
Ystäväni isä on juristi.
Hänelle on kerrottu:
"Haluamme avata ravintolan.
"Kaikki lain vaatima on tehty.
"Nyt pyydetään maksua pöydän alta."
Ystäväni isä sanoi:
"Maksakaa. Voitte antaa minulle
"niin paljon rahaa kuin haluatte, emmekä voisi heille mitään.
"Kannattaa maksaa."
Olemme henkisesti varautuneita.
Emme vain tiedä tarkkaa summaa,
joka meidän täytyy maksaa.
Siksi budjettiin ei ole määritelty lahjuksia,
mutta henkisesti ollaan valmiita.
Olemme henkisesti valmiita.
Kuvittelisin jatkuvasti ahdistuneina.
Niin.
Ei ole vaikea kuvitella, miten pienen mittakaavan korruptiosta,
kuten pikkulahjuksista, tulee yleistä.
Mutta lahjukset ovat vain yhdenlaista korruptiota,
jota maailmantalous voi jakaa.
Listalta löytyy myös seuraavaa.
Korruptio voi ilmetä useissa muodoissa,
mutta kaikki liittyy valtaan.
Kuvittele, jos kahviosi johtaja
käyttäisi valtaansa väärin muuhunkin kuin ilmaisiin frittiperunoihin.
Olisi valtavasti lahjontaa suosiooni pääsemiseksi.
-Saanko tarjottimen? -"Saanko tarjottimen?"
En tiedä. Saatko?
Mene vain.
Nepotismi on myös yleistä korruptiota.
Kuten palkatessani veljeni Derekin,
jonka taidot ovat olla sukuani.
Pitäisi sanoa: "Terveydeksi."
Se on kohteliasta.
On myös omat kaupat,
koska miksi ostaisimme jälkiruokia luotettavalta tukkurilta,
kun voin maksaa itselleni?
TUPLAHINNAT! VAIN TÄNÄÄN!!!
Anteeksi. Tässä on laastari.
Onnea. Derek on vähän kömpelö.
Melkein unohdin kiskonnan ja kiristämisen.
Olisi harmi,
jos painivalmentaja saisi tietää, ettet noudattanut dieettiäsi
syömällä maukkaan jälkiruoan.
Rauhaa sinulle.
On myös kavallus,
joka on varastamista.
Derek, laita nuo patjan alle.
Selvä pyy, sisko.
Korruptio ei ole koskaan ollut niin makeaa.
Ei kai varpaankynsi.
Hitto vie, Derek!
Korruptio on helppo huomata, kun kyseessä on vain pari mätää omenaa,
jotka kiristävät itsenäisesti.
Mutta mistä tietää sen olevan suurempi ongelma,
joka on pesiytynyt järjestelmään?
Sen selvittämiseksi palasin New Yorkiin
kysymään New Yorkerin toimittajalta Adam Davidsonilta.
Koska Adam on myös tämän sarjan tuottaja,
häntä ei haittaa, jos piipahdan.
-Mitä kuuluu? -Mitä kuuluu?
Miten määrittelisit korruption?
Onko korruptio kuin porno? Sen tuntee, kun sen näkee?
Pidämme korruptiota nykyään perversiona,
pahana asiana, jota tapahtuu muuten hyvin toimivissa talouksissa,
mutta se ajatus on uusi.
Jos ajattelee feodaaliajan monarkiaa,
jossa kuninkaalla on absoluuttinen valta
ja talonpojat ovat kuninkaan omaisuutta,
se on niin korruptoitunutta, että sanasta tulee merkityksetön,
koska ei ole mitään korruptoitavaa.
-Se vain on sellaista. -Se vain on sellaista.
Jotta sitä voisi ajatella korruptiona,
täytyy ensin rakentaa toimiva keskiluokkainen talous,
jota voi korruptoida.
Hyödyllinen nyrkkisääntö
sen määrittelyyn, onko maa perustavanlaatuisesti korruptoitunut,
satunnaisen korruption sijaan,
on kysyä presidentiltä tai pääministeriltä,
kuka on sen maan betonialan tärkein henkilö.
Jos kysyttävä tietää,
tai vielä todennäköisemmin, jos hän käy aktiivisesti kauppaa sen henkilön kanssa,
se on merkki erittäin korruptoituneesta maasta.
Onpa mielenkiintoista. Selvä.
Betoni on monella tapaa täydellinen aine
katsoa korruption ongelmaa.
Sekä sen toimintaa että tapaa vahingoittaa ihmisiä.
Hetki. Teen vähän luovaa visualisointia.
Toki.
Hienoa!
Anna mennä.
Betonissa on kolme komponenttia.
Kiviaines eli hiekka ja pikkukivet,
sementti
ja vesi.
Kunnolla rakennetussa betonirakennelmassa
on noin 15 % sementtiä,
mutta se kattaa valtaosan kuluista.
MULKKU
On siis valtava kannustin käyttää vähemmän sementtiä
rakennuksen rakentamiseen.
Se pysyy kasassa, mutta lopulta romahtaa.
Voi luoja!
Kun kuulee uutisissa,
että 250 000 ihmistä kuoli maanjäristyksessä,
se ei ole maanjäristyskatastrofi vaan betonikatastrofi.
Vuonna 2010 7,0 Richterin maanjäristys iski Haitiin,
aiheutti 8,5 miljardin dollarin vahingot
ja tappoi yli 200 000 ihmistä.
TUHO PALJASTAA KEHNON RAKENTAMISEN
Monien selviytyjien mielestä huonosti tehty betoni
oli syynä tuhoon.
Huonolla betonilla oli tappava vaikutus myös Turkissa vuonna 1999,
Sichuanissa vuonna 2008
ja Meksikossa vuonna 2017.
Eräissä näistä tapauksista
huonolla betonilla voittoa tehneet urakoitsijat
hyötyivät myös jälleenrakentamisesta.
Haitissa useita rakennusurakoita
meni päänimisterin vaimon sukulaiselle,
mikä herätti paljon kysymyksiä.
Korruptoituneissa maissa
elämän perusmateriaaleista,
kuten betonista, juomavedestä, sähköstä,
puhelinlinjoista, tylsistä asioista
tulee eliitin äärettömän vaurauden lähteitä.
Se estää yhteiskuntaa kehittymästä.
Se estää taloutta kasvamasta terveellä tavalla.
Jos kuvittelet ettei sitä voisi tapahtua Amerikassa,
vuonna 2006
kuusi urakoitsijaa pidätettiin osuudestaan
Bostonin "suuressa kaivauksessa".
Se oli historian kallein moottoritieprojekti
ja maksoi 243 miljardia dollaria sekä 15 vuotta ruuhkia,
jonka päälle korvaukset vuodoista, vioista ja yhdestä kuolemasta.
BOSTONIN ONNETTOMUUS TAPPOI NAISEN AUTOSSA
Korruptio vie myös
laillisilta yrityksiltä.
Se on kamala voima,
joka iskee sen ytimeen,
mikä nykymaailmassa on hyvää.
Alan ymmärtää, kuinka vakavia seurauksia korruptiolla voi olla.
Nyt haluan nähdä tämän pedon läheltä.
Ehkä voin jossain kokea itse
useita korruptoituneita yrityksiä
tai ehkä jopa nähdä roistojen alkuperäisen elinympäristön.
KORRUPTIOKIERROKSET
Sopivasti juuri niitä asioita...
PRAHA
TŠEKIN TASAVALTA
...tarjoaa Prahan ehkä oudoin turistikohde.
Corrupt Tour.
No niin.
Tämä on siis korruptiokierros.
Me näytämme täällä Prahassa
kamalista parhaat.
Petr Šourek inspiroitui perustamaan Corrupt Tourin vuonna 2012.
PETR ŠOUREK - PERUSTAJA
Siitä lähtien Tšekin parlamentti
on tarjonnut hänelle tauotta valtavasti mädännäisyyttä ja saastaa
työstettäväksi.
Kuten vuonna 2013,
kun korruptionvastaiseksi ilmoittautunut pääministeri
erosi lahjusskandaalin yhteydessä.
Corrupt Tourissa me pidämme korruptiosta.
Me pidämme siitä, että he tekevät
kavalia diilejä avoimesti, julkisesti.
Se antaa sinulle työstettävää.
Tietenkin.
Praha antaa jatkuvasti Petrille materiaalia.
Kuten valtavan Blanka-tunnelin, budjetin ylittäneen rakennustyömaan.
267,3 MILJOONAA YLI BUDJETIN
Itä-Euroopan version "suuresta kaivauksesta".
Ja Motolin julkisen sairaalan,
jossa lääkäreitä syytettiin VIP-asiakkaita suosivasta hoidosta.
Kierros ei käy siellä enää,
koska hallinnoijat vaativat Petriltä rahaa.
Mistä pidät työssäsi?
Mistä pidät eniten näissä kierroksissa?
Korruptio elää yrityksillä.
Nyt olemme yritys, joka elää korruptiolla.
Siistiä.
Laillisesti.
Petrin Corrupt Tour on kepeä vastaisku
mahtimiehille, jotka ovat ryöstäneet tšekkejä.
Purtavat kaupan päälle.
-Voit purra sitä. -Voinko?
Onko siinä pähkinöitä? Hyvä on.
Lopussa on jopa valmistujaisseremonia.
Maksoin juuri tästä korruptiotutkinnosta,
mikä tuntuu asiaankuuluvalta.
Ymmärtääkseni syvemmin
minun täytyy kuulla eräältä asiaa vakavammin lähestyvältä.
Tulin tapaamaan David Ondráckaa.
-Mene yläkertaan. -Kiitos.
Transparency International on maailman johtava korruptionvastainen järjestö,
jolla on 100 toimistoa ympäri maailmaa.
TOIMINNANJOHTAJA
David Ondrácka kuuluu sen korruption vastaisiin huippuasiantuntijoihin.
Vaikka David taistelee vakavissaan korruptiota vastaan,
kuten muutkin Prahassa tapaamani,
hänkin pitää oudosti hauskaa sillä,
kuten tällä opettavaisella korruptiolautapelillä.
Pelin tarkoitus on rikastua
ja kerätä poliitikkoja.
Rahalla siis ostetaan vaikutusvaltaa.
Monet katsojat
sanovat: "Olemme kusessa.
"En voi mitenkään vaikuttaa mihinkään."
Et selvästi usko siihen. Muuten et työskentelisi täällä.
Korruptionvastainen aktivismi
ei ole helppoa.
Meillä on taloudellisesti ja vaikutusvallaltaan
hyvin vahvoja vastustajia.
Pystymme silti vaikuttamaan asioihin.
Mutta monissa osissa maailmaa
se on hyvin vaarallista.
Sitä vaarantaa henkensä.
Olen poliittinen henkilö, joten pidän tästä roolista
ja se saa minut yhä innostumaan.
Eräs Transparency Internationalin strategioista estää korruptio
on sen korruptioindeksi,
joka tekee kyselyn kansainvälisille liikemiehille
ja luokittelee 180 maata ympäri maailmaa
niiden luotettavuusmaineen perusteella. Ensimmäinen on paras...
1 UUSI-SEELANTI
...ja 180. on huonoin.
Mikä on korruption hinta, ja miksi ihmisten pitäisi välittää?
Yksinkertainen vastaus on raha.
Julkinen raha, joka pitäisi kohdistaa
tiettyihin julkisiin palveluihin, menee
jonkun taskuun. Yksinkertaista.
Jos kaivaa syvemmälle, saa selville
uskomattomia tarinoita ja uskomattomia prosesseja.
Valtionhallinnon sopimuksia
manipuloidaan valtavassa määrin.
Loppujen lopuksi se on korruption korkein muoto.
Asia on selvä, muttei se ole hauskaa.
Miten teemme siitä hauskaa?
Korruptiossa ei ole mitään hauskaa.
Varsinkaan hallinnon korkeilla tasoilla.
Se on suurta korruptiota.
Maani johtajalla on rautainen ote vallastaan ja varakkuudestaan,
ja hän vaatii, että häntä kohdellaan kuin jumalaa.
Lisäksi hän vakoilee kaikkia.
Hänen sisäpiirinsä pulskistuu ja rikastuu,
kun me muut puurramme tehtaissa.
Hän jopa antoi itselleen naurettavan arvonimen.
"Joulupukki".
Kaikki alkoi, kun rakas pukki otti haltuunsa elintärkeän luonnonvaran.
Joululahjat.
Nyt häntä pitää lahjoa maidolla ja kekseillä.
Samaan aikaan me lahjojen tekijät
olemme niin aliravittuja, ettemme kasva täysikokoisiksi.
JOSSAIN ON JOULUAATTO
Ei ole kannustinta kovaan työhön eikä innovaatioon,
koska pukki vie kaiken kunnian.
Sitä ei edes tajua, kuinka paljon hän hallitsee ihmisiä.
Kuten vanhempia.
Vanhemmat ostavat lahjoja lapsilleen omilla rahoillaan
ja sanovat silti pukin tuoneen ne.
Tyhmät hiton lampaat.
Haluatko tietää toisen oireen suuresta korruptiosta?
Miten olisi sääntöjen muuttaminen?
Palkitaan vain ne, jotka ovat pukin mielestä kilttejä,
ja rangaistaan kaikkia muita tällä roskalla.
Paskiainen pitää listaa.
HÄN TEKEE LISTAN!
Ihmiset jonottavat tuntikausia
anellakseen hänen jalkojensa juuressa.
Äijä ei tee paskaakaan.
Hän työskentelee päivän vuodessa.
Tyyliin: "Ho, ho, hoo! Tule istumaan syliini."
Hienoa, iloinen paskiainen.
Hän on täällä!
Hitto, Korvatunturin poliisi.
Kertokaa tarinani!
Älä hyllytä minua!
MALESIA
Maa, jonka taloutta suuri korruptio on horjuttanut,
on 62. Transparency Internationalin arvioinnissa.
MALESIA
Malesiassa oli äskettäin historiansa suurin korruptioskandaali.
Pääministeri, näytätte iloiselta.
Saanko kysyä, miksette eronnut sekaantumisestanne
maailmanluokan korruptioskandaaliin?
Otsikkoihin nousi paljastus siitä,
että pääministeri oli ottanut
700 miljoonan dollarin maksun
omalle tililleen yhdestä transaktiosta.
JOURNALISTI
Tämä on Clare Rewcastle Brown,
Malesiassa syntynyt journalisti, joka paljasti,
että Malesian pääministeri, Najib Razak,
otti rahaa valtion sijoitusrahastosta nimeltä 1MDB.
Oli paljon myönteistä julkisuutta siitä, miten hän keräisi nämä rahat
ja sijoittaisi ne Malesian puolesta,
mikä tekisi Malesiasta rikkaan
tuottavilla sijoituksilla.
1MDB keräsi miljardeja dollareita sijoittajilta ympäri maailmaa,
myös Goldman Sachsilta ja Saudi-Arabian kuningasperheeltä.
Mutta rahat eivät palautuneet Malesian kansalle.
Rahat menivät edusmies Jho Low'n pankkitileille.
MALESIALAINEN SIJOITTAJA
Hänet tunnetaan nyt kansainvälisesti
aikamme länsimaiden playboyna.
Jho Low oli pääministeri Najibin rahaa pesevä kumppani.
Hänen väitetään käyttäneen 1MDB:n rahoja
jahteihin, Picassoon
ja juhliin Paris Hiltonin ja Ludacrisin kaltaisten rikkaiden julkkisten kanssa.
Ja tietenkin Leon,
jonka hän tapasi rahoittaessaan... Wolf of Wall Street -elokuvaa
Najibin poikapuolen Riza Azizin kanssa.
Jho Low jopa antoi Leolle Picasson ystävyytensä merkiksi.
Kuten ystävillä on tapana.
Se on leimallista.
Juuri niin tapahtuu näissä kleptokratiatapauksissa,
-rahasta tulee globaalia. -Niin.
Jho Low'n juhliessa ympäri maailmaa
pääministeri ja hänen vaimonsa Rosmah Mansor
elivät leveästi
kartanoineen, hienoine autoineen ja Birkin-laukkuineen.
JOPA 150 000 DOLLARIA (KAPPALE)
Kaikki tämä, kun Malesian valtionvelka paisui.
25 MILJARDIA DOLLARIA
He antoivat sinulle aika hekumallisia tarinoita.
Eivät he tehneet tätä salassa toivoen, ettei kukaan huomaa.
Yksikään journalisti ei kirjoittanut hallituksesta kriittistä artikkelia.
He pelkäsivät liikaa
tutkiakseen hallitusta kriittisesti.
Minä siis sanoin:
"Journalismissa on kyse viranomaisten kritisoinnista,
"viranomaisten saattamisesta vastuuseen."
Ja tämä tarina rymisteli eteenpäin.
Hän yritti nujertaa sen ja minut.
Siitä seuraavat kaksi vuotta
pääministeri käytti kaiken vaikutusvaltansa
estämään potkunsa.
Se sai ihmiset vielä vihaisemmiksi.
Eräällä Najibin riistosta lukeneella
ja siitä kiihtyneellä
oli paljon spraymaalia ja tarroja.
Katutaiteilija Fahmi Rezalla.
Sain poliittisen omatuntoni
ja tämän kapinahenkeni
punk-musiikista.
Niille, jotka sanovat,
ettei punk ei vastaa itämaisia arvojamme,
sanon: "Haistakaa paska."
TAITEILIJA JA AKTIVISTI
Fahmi kyllästyi siihen, että hänen hallituksensa varasti kansalta,
ja käytti turhautumistaan taiteensa lähteenä
ja teki julisteita, joissa kuvasi Najibin kirjaimellisesti pellenä.
KAIKKI ME TÄÄLLÄ OLEMME KORRUPTOITUNEITA
Tämä juliste sanoo: "Kaikki me täällä olemme korruptoituneita."
Voitko kertoa siitä,
miten se vaikuttaa päivittäin tavallisiin malesialaisiin?
Pääministeri vaimoineen viettää
ylellistä elämää
Birkin-laukkuineen ja timantteineen,
kun kansa elää yhä köyhyydessä
ilman juoksevaa vettä, puhdasta vettä,
sähköä ja jotkut ilman asuntoa.
1MDB-yhtiö teki valtavasti velkaa
korruption ja huonojen sijoitusten takia.
Kuka maksaa siitä?
Me, veronmaksajat.
Vuonna 2015 hallitus loi
uuden verojärjestelmän, ALV:n,
arvonlisäveron,
jolla he yrittävät saada rahaa meiltä
maksaakseen velkansa ja korruptionsa.
Kun he olivat ottaneet ALV:n käyttöön,
sen huomasi heti korkeampina elinkustannuksina.
Ihmisille maksaa enemmän ostaa ruokaa.
Siten se vaikuttaa meihin joka ikinen päivä.
Ne meistä, jotka eivät siedä sitä enää,
tekevät tätä. Me teemme tätä.
Se on purkautumistie.
Keksin tämän kuvan.
Tämä on ensimmäinen tekemäni juliste.
Siistiä.
Otin Najibin kasvokuvan hänen Facebook-sivultaan
ja piirsin pellen kasvot hänen kasvojensa päälle!
Julkaisin sen kaikilla sometileilläni.
AIKA ON LOPUSSA!
Oletan, että jossain kohtaa siitä tuli vakavaa.
Pelon kulttuuri on Malesiassa todellinen,
koska poliisilla ja viranomaisilla
on niin paljon valtaa ja voivat pidättää sinut.
Niin minulle tapahtui.
Minut todettiin syylliseksi ja jouduin vankilaan
pelkästä twiitistä.
Kuinka pitkäksi aikaa?
Kuukausi vankilaa ja 30 000 ringgitin sakot.
Se on noin 6 000 - 7 000 dollaria.
Olkoon voima kanssasi?
Seuraavan vuoden, parin aikana
pellekarikatyyristä tuli protestin symboli.
Se laajentui kapinan
ja vastarinnan liikkeeksi
Najibia ja korruptoitunutta hallitusta vastaan.
Fahmin ja Claren kaltaiset ihmiset käyttivät ääntään
lietsoakseen vastarinnan liekkejä.
Pian tulvaportit avautuivat, ja uusia ääniä liittyi mukaan
kaatamaan Najibia.
Voitko kuvailla poliittista suhdettasi isääsi nyt?
Kuka isäsi on? Miksi puhumme kanssasi?
Kukako isukkini on? Hyvä on. Isäni on...
En tarkoittanut aivan sitä, mutta niin,
-kuka isukkisi on? -Niin.
KANSANEDUSTAJA
Nurul Izzah Anwar on malesialainen kansanedustaja,
joka pidätettiin puhumisesta hallitsevaa puoluetta vastaan.
Hän piti isänsä puolia, oppositiojohtajan,
jonka Malesian hallitus oli vanginnut monta kertaa
monien mielestä poliittisista syistä.
Isäsi oli puhunut korruptiota vastaan hyvin pitkään.
Najibin koalitiolle se oli liikaa.
Korruptio oli räikeää.
Se oli mahtailevan vaurauden osoittamista.
Luoja, Birkin-käsilaukkuja.
Meillä on ennätys.
Meillä on eniten Birkin-käsilaukkuja maailmassa!
Ihmiset olivat talousvaikeuksissa.
Hän päätti luoda
arvonlisäverojärjestelmän.
Hinnat nousivat, eivätkä palkat parantuneet.
Se oli järkytys,
koska Malesia on hyvinvointivaltio.
Tarjotaan paljon tukea.
Me todella välitämme rikkaiden ja köyhien välisen eron kaventamisesta.
Köyhyys on ongelma.
Kuala Lumpurin pienituloisten asuinalueiden lapsilla
on vaikeuksia saada ruokaa enemmän kuin kerran päivässä.
Aliravitsemus on pahempaa kuin Ghanassa.
Vähän ajan päästä siitä kehittyi täysi myräkkä.
Ihmiset eivät sietäneet sitä enää.
Vuoden 2018 vaalipäivänä
gallupien mukaan Najibin hallitseva puolue säilyttäisi vallan.
Mutta suivaantunut väestö tuli ennätyslukemissa
todistamaan gallupit vääriksi ja äänesti hänet vallasta.
PÄÄMINISTERI PÄIHITETTY OPPOSITIO VIE VOITON MALESIASSA
Uusi pääministeri oli 92-vuotias Mahathir Mohamad
ja hänen kakkosmiehensä Anwar Ibrahim, Nurulin isä,
joka oli vapautettu vankilasta
Nelson Mandelaan verrattavissa olevassa täyskäännöksessä.
Nyt kun sinulta odotetaan
korruptionvastaisia toimia edistyksen puolesta,
miten päätät, mikä on toteutettavissa,
mikä on tärkeää ja mihin käytät poliittisen pääomasi?
Malesialle tulee vaikeat ajat.
Saamme taloudellisen iskun
paisuvasta velasta 1MDB:n takia.
Meidän täytyy hoitaa se kunnolla,
jottei keskivertomalesialainen tunne sitä.
Mitä tapahtuukin, meidän on vietävä tämä loppuun.
Najibin ja hänen Birkin-laukuista pitävän vaimonsa varat takavarikoitiin,
ja molemmat saivat syytteen korruptiosta.
Myös Jho Low sai syytteet, ja hän piiloutui.
KIINA SUOJELEE 1MDB:N KARKURIA
Suolaksi haavoihin Leo hylkäsi lahjansa
ja luovutti Picasson FBI:lle.
Kun Nurulin isä on asemissa johtamaan maata,
on toivoa korruptiovapaasta Malesiasta.
Mutta kuinka realistista on poistaa korruptio kokonaan,
kun se on soluttautunut yhteiskunnan korkeimmille tasoille?
Ei tarvitse matkustaa kauas ottamaan selvää,
koska Malesian läheinen naapuri, Singapore,
joka kuului Malesiaan vuoteen 1965 asti,
on maineeltaan lähes pelottavan korruptoimaton.
Ennen kuin otamme selvää, miten saarivaltiosta tuli niin putipuhdas,
minun täytyy saada pari asiaa pois ajatuksistani.
Singapore tunnetaan parhaiten erittäin jäykistä laeistaan.
Esimerkiksi yleisen vessan vetämättä jättämisestä saa 150 dollarin sakon.
Tai jos minulla on tärkeitä asioita ja joudun lainaamaan naapurini Wi-Fiä.
Singaporessa se on hakkerointia.
Voin saada 10 000 dollarin sakon ja ehkä kolme vuotta linnaa.
Tai ehkä haluan nauttia trooppisesta tuulenvireestä,
kun silitän housujani.
Alastomuus kotonaan, kun ikkunat ovat auki,
voi maksaa jopa 2 000 dollaria ja kolme kuukautta vankilaa.
Soittamisen aiheuttama julkinen ärsytys
voi maksaa tonnin.
Muita vältettäviä asioita...
Purukumin myyminen.
Junalaiturilla veden juominen.
Pulujen syöttäminen.
Graffitista voi saada vankilaa, suuren sakon
ja kolmesta kahdeksaan lyöntiä kepillä.
Pidä sipulit, sienet ja lisäkastike, mutta ei juustoa.
Tiedän, että se on vähän outoa...
Tämä ei ole laitonta. Tilaan vain pitsan.
No niin, olen valmis.
Singaporen tiukat lait ovat osa alhaalta ylös -lähestymistapaa
korruptionvastaisessa taistelussa.
Jos kaikki pelkäävät liikaa ajatella edes pieniä rikoksia,
he eivät ota riskiä yrittää isompia juttuja.
Ottaisitko lahjuksen maassa,
jossa kioskit rohkaisevat vasikoimaan korruptoituneet ystäväsi ja naapurisi?
JÄTÄ KORRUPTIOVALITUKSESI TÄHÄN
KORRUPTION RAPORTOINTI- JA PERINNEKESKUS
Korruptio on kuin syöpä.
Se alkaa pienestä, mutta jos sitä ei poista
varhaisessa vaiheessa, se leviää koko kehoon.
Kun niin tapahtuu, koko elimistö romahtaa.
Chin Wee Liam on julkisen tutkinnan varajohtaja
Singaporen korruptiotutkinnan laitoksessa.
Se on valtion virasto, joka on hyvin vakavissaan korruptiosta
ja hyvin ylpeä siitä.
Siellä on jopa korruptionvastainen museo,
johon säilötään suuret hetket kovan linjan poliisitoiminnasta.
Kotiapulainen jäi kiinni sääntöjen rikkomisesta
juomalla vettä asemalla.
Vartija sai hänet kiinni siitä
ja pyysi 300 dollaria hänen vapauttamisestaan.
Tässä tapauksessa vartijat saivat syytteen.
Se vaikuttaa hyvin pieneltä rikkeeltä,
mutta jos sen antaa tapahtua,
voit kuvitella seuraamukset.
Perustajaisämme päättivät vakaasti
kitkeä korruption Singaporesta.
Heti alusta alkaen.
Otimme siis Singaporessa nollalinjan.
Linja näytti toimivan.
Singaporen korruptionvastainen maine houkutteli liiketoimintaa.
Se johti taloudellisiin hyötyihin.
Ulkomaalaisista oli turvallista sijoittaa tänne,
ja tästä tuli yksi Aasian parhaista rahoitus- ja pankkikeskuksista.
Viime vuonna, vuonna 2017,
tutkimme 103 tapausta.
Onko korruptiossa mitään kaavaa,
jonka näette tapahtuvan?
Valtaosa on pieniä rikkeitä,
mutta meillä on kohtuullisesti korruptiota,
johon liittyy vanhempi virkamies
tai merkittäviä liikemiehiä yksityissektorilla.
Tässä pitäisi huomauttaa, että vaikka Singaporella on
loistava sijoitus Transparency Internationalissa,
sen sijoitus lehdistönvapaudessa on surkea.
MAAILMAN LEHDISTÖNVAPAUS SINGAPORE 132/180
On siis vaikeaa saada puolueetonta kuvaa
suuresta korruptiosta, josta ei ehkä raportoida.
Mutta viime vuonna tuli ilmi suuri skandaali,
jossa valtiokytköksinen singaporelainen öljylauttavalmistaja Keppel Inc...
SINGAPOREN PUHDAS MAINE TUHOUTUU
ÖLJYÄ, LAHJUKSIA, POLIITIKKOJA
...maksoi lahjuksia varmistaakseen ulkomaankauppoja.
Skandaali järkytti singaporelaisia, kuten professori Eugene Tania.
PROFESSORI EUGENE TAN
Singaporelaisia suututti
Keppelin tapauksessa se,
että Keppelillä on yhteys hallitukseen.
Singaporen hallitukseenko?
Niin. Nämä yhtiöt eivät uskaltaisi
harjoittaa räikeää korruptiota Singaporessa.
Niillä vaikuttaa olevan erilaiset säännöt
ulkomailla.
Voiko tiukkaa korruptionvastaisuutta hintaan mihin hyvänsä
pitää yllä Singaporen kaltaisessa maassa?
Se on jatkuvaa kamppailua.
Kun saimme itsenäisyyden briteiltä,
korruptio oli paikallista.
Eikä täällä ole mitään.
Valtaosa ruoastamme on tuontitavaraa,
myös vetemme tuodaan.
Ei ole luonnonvaroja.
Se tarkoitti, että meidän täytyi
tehdä itsestämme merkittävä maailmalle
omilla ehdoillamme. Meille toimisi se,
että olisimme paikka, jonne voisi tulla harjoittamaan liiketoimintaa,
sijoittamaan tänne ja tutkimaan aluetta.
Korruptio ei voi olla neuvottelukysymys,
koska yhteiskunta
köyhtyisi dramaattisesti ja sijoittajat välttäisivät meitä.
Minusta luottamus
on valuuttamme,
joten ei ole sijaa omahyväisyydelle.
Jos puhuu korruptionvastaisesta taistelusta,
silloin pitää toimia oikein,
vaikka kukaan ei katsoisi.
Mutta jos kova nollalinja korruptioon,
kuten Singaporessa, ei ole pettämätön,
mitä muita ideoita on korruption estämiseen?
INTIA
Sen selvittämiseksi täytyy palata Intiaan,
jossa epäsovinnaisella ajattelijalla on epätavallinen lähestymistapa.
ENTINEN MAAILMANPANKIN PÄÄEKONOMISTI
Professori Kaushik Basu oli Maailmanpankin pääekonomisti
ja myös Intian hallituksen taloudellinen pääneuvonantaja.
Hän sanoo, että käsittelemme korruptiota aivan väärin.
Professori Basun mielestä varmin tapa
poistaa Intian suurin korruptio-ongelma, lahjonta,
ei ole käydä sen kimppuun Singaporen tyyliin,
vaan kohdella sitä kuin kaikkia ihmisten paheita, jotka leviävät pimeässä,
ja laillistaa se.
Kun näkee Intian
eniten ja vähiten korruptoituneiden maiden listalla,
Intia ei ole listan huipulla.
Ei, aivan.
Se ei ole korruptoitunein eikä lähelläkään sitä.
Intiassa on hyvin kehittyneet lait,
mutta niitä on liikaa,
joten lähes kaikki rikkovat jotain lakia,
koska ne ovat monimutkaisia.
Niitä pitää karsia,
jotta ihmiset voivat noudattaa lakia.
Mikä on ratkaisusi siihen?
Tajusin, että Intian laissa on jotain.
Korruption estämislaki vuodelta 1988.
Siinä sanotaan: "Koska lahjonta on kamalaa,
"jos antaa tai ottaa lahjuksen,
"on yhtä lailla syyllinen."
Intian lain mukaan
Punessa illallisella tapaamani ihmiset ovat teknisesti rikollisia,
koska maksoivat lahjuksia.
Laki pahentaa asiaa,
koska sitä on lopulta salaliitossa.
Annettuaan lahjuksen on salaliitossa
lahjuksen ottajan kanssa.
Jos tekee lahjuksen antamisesta laillista
ja lahjuksen ottamisesta rikollista,
lahjuksen annettuaan ei ole syyllinen
ja on valmis puhumaan.
Lähestyin asiaa ekonomistina
ja ajattelin, että julkaisen nörttimäisen idean,
enkä odottanut siitä seurannutta poliittista vaikutusta.
Millainen vaikutus sillä oli?
Ajateltiin, että julkaisin kamalan moraalittoman ehdotuksen
valtion verkkosivustolla.
Ajattelin, että jos se minimaalinen askel voidaan ottaa,
enkä koskaan kuvitellut
sen ratkaisevan ongelman,
mutta korruptio alkaa heti murtua,
ja sitä alkaa pitää nöyryyttävänä
eikä suostu siihen.
Kuten monia laillistamisen kannattajia häntä ennen,
Basua pilkattiin hänen korruptionvastaisesta strategiastaan,
eikä siitä tehty lakia.
Mutta puhuuko hän asiaa?
Salailu kasvattaa korruptiota,
ja korruptio vaatii salailua.
Korruptio elää pimeässä,
saalistaa köyhiä ja kieltäytyy kuolemasta.
Se on voimakas, elinvoimaa imevä vampyyri.
Ja sankarit, kuten Fahmi ja Clare,
yrittävät epätoivoisesti vetää sitä valoon.
VALLATKAA
Ehkä siitä avoimesti puhuminen
ilman pelkoa jälkiseuraamuksista
vie korruptoijilta osan heidän vallastaan.
Korruptio on tavallaan kuin itse maailmantalous.
Jokapäiväisessä elämässämme
useimmat meistä näkevät vain pikkuruisia osia siitä läheltä,
joten emme saa ikinä täyttä kuvaa siitä,
kuinka valtava, iso, nälkäinen kusipää se todella on.
Se on jättimäinen peto, joka on kietoutunut ympärillemme
ja ohjaa meitä siitä, mitä ostamme, mitä arvostamme,
lahjuksiin ja näkyvään rattaiden voitelemiseen ympärillämme.
Ainoa tapa päästä lähelle sen ymmärtämistä,
kesyttämisestä puhumattakaan,
on seistä riittävän kaukana,
jotta näkee koko karvaisen olion.
Kal, kaveri, ihan sama.
Ota se.
Mikä nimesi on?
Anteeksi.
Tästä tuli todella outoa.
Kuinka paljon...?
Voi luoja!
Ei sitä.
Eikö? Selvä.
Sillä lailla.